সুবিধাবঞ্চিত পথশিশুদের মাঝে ঈদবস্ত্র বিতরণ করেছে বিশ্বসাহিত্য কেন্দ্র বরিশাল শাখা। বৃহস্পতিবার (২২ জুন) নগরীর বান্দরোডস্থ এনজিও সংস্থা অপরাজেয় বাংলাদেশ জরুরি রাত্রীকালীন আশ্রয়কেন্দ্রে এই পোশাক বিতরণ করা হয়। এ সময় উপস্থিত ছিলেন সরকারি বরিশাল কলেজের অধ্যক্ষ প্রফেসর খন্দকার অলিউল ইসলাম, বিশ্বসাহিত্য কেন্দ্র পাঠচক্রের সমন্বয়কারী বাহাউদ্দিন গোলাপ, সাংবাদিক স্বপন খন্দকার, ঈদবস্ত্র বিতরণ উপকমিটির আহবায়ক তাছলিমা লিমা, শিক্ষক নেতা মনিরুল ইসলাম, সাংবাদিক জুয়েল মাহমুদ,বিশ্বসাহিত্য কেন্দ্রের বিএম কলেজ শাখার সাধারণ সম্পাদক ইয়াছির আরাফাত ও ৭১’র চেতনার কেন্দ্রীয় সাংগঠনিক সম্পাদক মোঃ লোকমান হোসেন উল্লেখযোগ্য। বিশ্বসাহিত্য কেন্দ্র পাঠচক্রের সমন্বয়কারী বাহাউদ্দিন গোলাপ মুঠোফোনে জানিয়েছেন- সংগঠনের পাঠচক্রের উদ্যোগে এবার ২৫ জন পথশিশুকে ঈদবস্ত্র দেওয়া হয়েছে।”